Diari Oficial de la Generalitat Valenciana


Sumari del DOGV 6897, del 07-11-2012 (2012/10049)

Notificació de la resolució del recurs d'alçada, interposat contra la reducció de retribucions.
-----------------------------------------------------------------------------------------------

### Dades del document

Número de DOGV
:   6897

Data del DOGV
:   07-11-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/10759


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de la resolució del recurs d'alçada, interposat contra la reducció de retribucions. [2012/10527]  
Pel present edicte, i de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel fet que Alfonso Vicente Crespo Payá, no ha pogut ser trobat en el domicili designat per l'interessat, se li fa saber:  
Vist el recurs d'alçada interposat per Alfonso Vicente Crespo Payá contra l'acte de la Direcció General de Pressupostos per la qual s'ordena la reducció retributiva practicada en la nòmina del mes de març/següents de 2012.  
  
Fonaments de fet  
  
1. Que la persona que ha presentat el recurs presta servicis com a empleat públic de l'Administració de la Generalitat, i ha comprovat que en la seua nòmina corresponent al mes de abril/següents de 2012 s'han reduït les seues retribucions.  
2. Que contra la mencionada reducció de retribucions, formula recurs d'alçada en què en síntesi exposa:  
a) Que la resolució recorreguda és nul·la de ple dret d'acord amb l'article 62.1 de la Llei 30/92 de Règim Jurídic de les Administracions Públiques i de Procediment Administratiu Comú i contrària a la Constitució als seus articles 14 i 93 en relació amb la Directiva 1999/70/CE.  
  
b) Que la liquidació vulnera l'Estatut Bàsic de la Funció Pública ja que la Constitució atribuïx competències a l'Estat i no a la Comunitat Valenciana. L'esmentat estatut regula els drets retributius bàsics i antiguitat, per la qual cosa les comunitats autònomes no poden rebaixar-los perquè no tenen competència.  
c) Així doncs els únics complements que són competència de les comunitats autònomes són el de destinació i l'específic; quant al primer retribuïx la dificultat tècnica del lloc, per tant no pot ser reduït d'acord amb les hores treballades i quant al segon la seua reducció també és per allò que s'exposa en el motiu primer.  
d) La reducció de la nòmina implica una reducció de cotització a la Seguretat Social, a la desocupació i a la formació, contravenint així el dret comunitari.  
e) Que la reducció de retribucions no ha sigut generalitzada a tots els funcionaris interins, per la qual cosa es vulnera l'article 14 de la Constitució.  
f) Se sol·licita que es resolga declarant nul·la la liquidació de la nòmina salarial impugnada, i la suspensió de l'acte recorregut.  
  
Fonaments de dret  
  
Primer. L'article 44 de l'Estatut d'Autonomia de la Comunitat Valenciana disposa que el Consell, en casos de necessitat extraordinària i urgent, podrà dictar disposicions legislatives provisionals per mitjà de decrets lleis sotmesos a debat i votació en les Corts, atenent el que preceptua l'article 86 de la Constitució Espanyola per als decrets lleis que puga dictar el Govern d'Espanya.  
  
Segon. L'article 3.1 del Decret Llei 1/2012, de 5 de gener, del Consell, de Mesures Urgents per a la Reducció del Dèficit a la Comunitat Valenciana, fixa la jornada laboral dels funcionaris interins, així com regula la reducció de retribucions en concordança amb la mencionada jornada.  
  
Tercer. L'article 68.1 de la Llei 10/2010, de 9 de juliol, d'Ordenació i Gestió de la Funció Pública Valenciana, d'acord amb l'article 47 de l'Estatut Bàsic de l'Empleat Públic, establix: «Cada administració determinarà la jornada general i les especials de treball del personal funcionari així com els supòsits en què podrà ser a temps parcial. Així mateix, s'establirà la jornada màxima setmanal i la fórmula per al còmput anual de la jornada.»  
  
Quart. L'article 84.1 de la precitada llei, segons el que disposen els articles 30 i 48 de l'esmentat Estatut Bàsic de l'Empleat Públic, preceptua: «Quan, amb subjecció a la normativa vigent, el personal funcionari realitze una jornada inferior a la fixada per al lloc de treball que ocupe, es reduiran, quan corresponga, les seues retribucions íntegres en la proporció corresponent».  
  
Quint. En compliment del que disposa l'esmentat Decret Llei 1/2012, de 5 de gener, la Direcció General de Recurs Humans va dictar en data 27 de febrer de 2012 la Resolució en què quedava fixada la jornada setmanal del personal funcionari interí amb efectes 1 de març de 2012 fins al 31 de desembre de 2013.  
  
Sext. Es considera que el recurs d'alçada s'interposa contra l'acte de la Direcció General de Pressupostos de la Conselleria d'Hisenda i Administració Pública, i s'ordena el pagament de la nòmina de març/següents, de conformitat amb allò que disposa l'article 21 del Decret 119/2011, de 9 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, i en compliment del que establix l'esmentat Decret Llei 1/2012, de 5 de gener, del Consell.  
  
Sèptim. Respecte a les al·legacions formulades, es considera que no han de ser tingudes en compte, ja que la norma que empara la reducció de la jornada laboral i de retribucions ha sigut promulgada en compliment de la més estricta legalitat i que l'acte recorregut s'ha limitat a aplicar el que establix la precitada normativa i la Resolució dictada per la Direcció General de Recursos Humans de data 27 de febrer de 2012.  
No obstant, s'ha d'assenyalar que certament la jornada laboral fixada per als funcionaris interins pot exceptuar-se per autorització del Consell, però sempre tenint en compte en casos considerats imprescindibles per a l'exercici de les competències atribuïdes.  
D'altra banda, ha de fer-se menció que el funcionari de carrera i personal laboral (article 3.6 del Decret Llei 1/2012, de 5 de gener, del Consell) té opció a sol·licitar la mateixa jornada laboral amb la corresponent reducció de retribucions, per la qual cosa no hi ha cap discriminació.  
  
  
Octau. Que l'article 18.c del Decret 119/2011, de 9 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, atribuïx a la Secretaria Autonòmica d'Hisenda i Pressupostos resoldre els recursos que s'interposen contra les resolucions de la Subdirecció General de Joc i la resta dels centres directius sota la seua dependència, els actes de la qual no esgoten la via administrativa, per tant, resolc:  
  
Primer  
Desestimar el recurs d'alçada presentat per Alfonso Vicente Crespo Payá contra la Direcció General de Pressupostos que ordena el pagament de les mensualitats d'abril/següents de l'any 2012.  
  
Segon  
Denegar la suspensió de l'acte recorregut, per considerar que no hi ha perjuís de reparació impossible o difícil i per considerar que les normes que emparen allò que ha ordenat la Direcció General de Pressupostos no són nul·les de ple dret.  
Comunicar a la persona interessada que esta resolució posa fi a la via administrativa i contra esta es pot interposar recurs contenciós administratiu davant del Jutjat Contenciós Administratiu que corresponga, de conformitat amb el que establix l'article 14 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar de l'endemà a la seua notificació, segons el que disposen els articles 8.3 i 46 de la llei anteriorment citada, sense perjuí de qualsevol altre recurs que considere procedent.  
  
  
València, 18 de juny de 2012.- El secretari autonòmic d'Hisenda i Pressupostos: Eusebio Monzó Martínez.